Ministrul hranei sanatoase - Jamie Oliver
\nMinistrul hranei sanatoase. Oricine poate invata sa gateasca in 24 de ore \n \n Daca ati crezut ca nu veti invata niciodata cum sa gatiti, atunci credeti-ma, luati aceste retete si imaginile lor pas cu pas si in 24 de ore veti gati mancaruri delicioase. Prepararea hranei bune pornind de la zero este o abilitate simpla si, daca v-o insusiti, economisiti bani, va simtiti bine, iar voi, familia si prietenii vostri veti porni pe calea cea buna spre o viata sanatoasa. Oricine poate invata sa gateasca si odata ce ati capatat indemanare, de ce sa nu va invatati prietenii sa faca si ei la fel. Haideti, invatati o reteta astazi — si transmite-o si altora...\n \nIdeea acestei carti mi-a venit discutand cu toti acei oameni pe care i-am intalnit si care credeau ca nu vor sti niciodata sa-si pregateasca singuri o masa si nici nu vor fi in stare vreodata sa invete sa gateasca. Desigur, acest fel de a gandi este pentru mine ca un steag rosu fluturat in fata unui taur, deoarece eu cred ca sa gatesti acasa este una dintre acele abilitati de baza, fundamentale, pe care orice om de pe pamant trebuie sa le aiba pentru a putea avea grija de propria persoana, de familie si prieteni.\n \nAsa ca am scris cartea aceasta ca sa va ajut (sau sa ajut persoana pentru care ati cumparat cartea) sa invatati sa gatiti cat mai usor si mai iute posibil. Am facut asta alegand o gramada de retete pentru mancaruri care ne plac tuturor, impartasindu-va variantele mele de a le gati cat mai usor, folosind instructiuni clare si fotografii pas cu pas, pentru a va ghida si a va dezvalui o noua lume a hranei minunate.\n \nFie ca sunteti un incepator fara tragere de inima sau un bucatar experimentat care apreciaza simplitatea, dati-ne voie, mie si cartii mele, sa va ajutam sa gatiti niste mese cu adevarat gustoase, care sa placa tuturor. \n Haideti sa trecem la treaba!\n \nJamie Oliver a inceput sa gateasca in localul parintilor sai, „The Cricketers“, din Clavering, Essex, la varsta de opt ani si foarte repede a facut o pasiune pentru gatit, care nu l-a parasit in perioada instruirii de la restaurantele „Neal Street“ si „River Cafe“.\n \nIn 2002, el a deschis restaurantul „Fifteen“ in Londra si fundatia de caritate asociata „The Fifteen Foundation“, care continua sa instruiasca persoane tinere dezavantajate pentru a deveni bucatari-sef. In momentul de fata, mai sunt inca trei restaurante „Fifteen“ in lume — Cornwall, Amsterdam si Melbourne, de curand Jamie deschizand si un lant de restaurante centrale in Regatul Unit care se numesc „Jamie’s Italian“.\n \nIn 2005, Jamie a condus o campanie de imbunatatire a calitatii meselor din scolile englezesti si, prin campania „Feed me better“ (Hraneste-ma mai bine), a dus la schimbarea substantiala a politicii guvernamentale cu privire la hrana din scoli, la marirea fondurilor si la introducerea de meniuri noi, nutritive in fiecare scoala.\n \nJamie continua sa scrie pentru diferite publicatii din Regatul Unit si din lume. El traieste la Londra si Essex impreuna cu sotia sa, Jools, si copiii lor.\n